**REGLEMENT – 5’er i Fix Arena**

Det benyttes fem spillere på hvert lag samtidig, inkludert målvakt. Det anbefales max 4 innbyttere som kan byttes inn når som helst.

Det er påbudt med leggbeskyttere.

Spilletiden er 1 x 18 min. og vi ber alle lag om å være klare til sin kamp minst 5 minutter før kampstart.

Av tidshensyn gjennomfører vi ikke «hilsen» før kampen, men lagene takker hverandre for kampen umiddelbart etter kampslutt.

Laget som står oppført først (hjemmelaget) stiller opp nærmest hovedinngangen.

Dersom lagene har samme farge på drakta stiller hjemmelaget (førstnevnte lag) med vester.

* Frispark innenfor straffesparkfeltet tas som straffespark
* Gule/røde kort benyttes ikke, men dommeren bør gi tilsnakk ved gjentatte overtredelser
* Ved feil innkast skal dommeren veilede og la spilleren ta nytt innkast
* Tilbakespill er ikke tillatt, dommeren gir tilsnakk ved første forseelse - deretter blåses det indirekte frispark til angripende lag (tas ved midtlinjen)
* Keeper kan kun kaste ut ballen ved igangsettelse av spillet
* Keeper har ikke lov å kaste/sparke ballen over midten, heller ikke ved klarering
* Hvis dette skjer skal det dømmes et indirekte frispark til motparten fra der ballen passerer midtstreken
* Press-sone: når keeper kaster ut ballen må motspillere trekke tilbake til egen banehalvdel. Dette gjelder kun når keeper setter i gang spillet etter at ballen har vært over dødlinjen
* Går ballen i taket fortsetter spillet på vanlig måte
* Dersom et lag leder med 4 mål eller mer kan motstanderlaget sette på en ekstra spiller